Ritratt: Flickr.com .td_uid_2_61b9da2cc1766_rand.td-a-rec-img{text-align:left}.td_uid_2_61b9da2cc1766_rand.td-a-rec-img img{margin:0 auto 0 0} Ġurnalista mill-Afganistan li kellha taħrab minn darha wara li l-grupp militant tat-Taliban ħa l-kontroll tal-pajjiż f'Awwissu li għadda, qalet li l-grupp heddidha li joqtolha jekk isibha. F'intervista mal-gazzetta Ingliża The Guardian, il-ġurnalista qalet li l-membri tat-Taliban ilhom sentejn jheddu lilha u lill-kollegi tagħha li se joqtluhom, talli kitbu rapporti dwar atti li wettaq il-grupp militant. "Meta ħadu kontroll tal-provinċja fejn konna qegħdin noqogħdu, il-membri tat-Taliban bdew ifittxu lil dawk li tkellmu kontrihom. Kien hawn li ddeċidejt li naħrab", il-ġurnalista qalet. Fl-intervista, il-ġurnalista semmiet il-fatt li għajjiet tiġri minn post għall-ieħor biex taħrab mit-Taliban għal dawn l-aħħar erba' xhur, u li ma tistax torqod minħabba l-istat ta' saħħa mentali li tinsab fih. "Ħajti ma nħossx li għad għandha valur, u ma nistax naħdem biex ngħajjex lili nnifsi. Fejn qabel kont naqla' l-paga biex ngħajjex lil familti, issa kelli nħallihom bil-ġuħ, waqt li jien irrid niddependi fuq ħaddieħor biex ngħix", spjegat il-ġurnalista. Wara li l-belt ta' Kabul waqgħet f'idejn it-Taliban, il-ġurnalista qalet li xi membri tal-grupp militant marru jfittxuha fid-dar tal-ġenituri tagħha. Filwaqt li lit-Taliban qalulhom li binthom ħarbet mill-pajjiż f'Awwissu li għadda, dawn m'emmnuhomx u baqgħu jċemplu u jibagħtu messaġġi ta' theddid fuq il-mowbajl tal-ġurnalista. Fl-intervista, il-ġurnalista żiedet tgħid li membri tat-Taliban qalu lil ommha u missierha li jekk jaqbdu lil binthom, se jikkastigawha, kif ukoll lill-ġenituri tagħha talli gidbu lit-Taliban. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61b9da2cc2233_rand.td-a-rec-img{text-align:left}.td_uid_3_61b9da2cc2233_rand.td-a-rec-img img{margin:0 auto 0 0}